แท็กซี่เลือดร้อน กะซวก เชฟ ดับ
สยองถนนรัชดาฯ ปมขับรถปาดหน้า อ้างโดนต่อยก่อน,โชเฟอร์แท็กซี่โหดโร่มอบตัวหลังใช้มีดแทงกลางหน้าอกเชฟร้านอาหารฝรั่งเศสดับอนาถ ผู้ต้องหาให้การอ้างผู้ตายขับรถเก๋งปาดหน้าขณะขับรถลงอุโมงค์สุทธิสาร เลยเหยียบเบรกและกะพริบไฟใส่ 2 ครั้ง คู่กรณีขับรถประกบเปิดกระจกด่าลั่น และขับปาดหน้าหลังออกจากอุโมงค์ให้หยุดลงมาต่อยหน้าจึงคว้ามีดข้างประตูรถแทงสวนป้องกันตัว ก่อนขับรถหลบหนี,ขับรถขาดน้ำใจแทงกันดับอนาถ เปิดเผยขึ้นเมื่อเวลา 02.00 น. วันที่ 8 พ.ค. ร.ต.ท.รุ่งโรจน์ ดอนนันชัย รอง สว.(สอบสวน) สน.สุทธิสาร รับแจ้งชายถูกแทงอยู่ภายในรถเก๋งฮอนด้า แจ๊ซ สีดำ ทะเบียน ฆอ 7187 กรุงเทพมหานคร จอดอยู่บริเวณหน้าโรงแรมเจ้าพระยาปาร์ค ถนนรัชดาภิเษกขาออก แขวงและเขตดินแดง กทม. รายงานผู้บังคับบัญชาทราบก่อนรุดตรวจสอบที่เกิดเหตุพร้อม พ.ต.อ.เติมเผ่า สิริภูบาล ผกก. พ.ต.ท.ธรภัทร สุขมี สว.(สอบสวน) เจ้าหน้าที่ฝ่ายสืบสวน หน่วยกู้ชีพนเรนทร และอาสาสมัครมูลนิธิป่อเต็กตึ๊ง,ที่เกิดเหตพบแต่กองเลือดที่พื้นถนน สอบถามเจ้าหน้าที่อาสาสมัครทราบว่าผู้ได้รับบาดเจ็บถูกนำตัวส่ง รพ.ราชวิถี ไปก่อนหน้านี้ทราบชื่อนายวรัญญู นอใหม่ อายุ 29 ปี พ่อครัวร้านอาหารฝรั่งเศสแห่งหนึ่งย่านสุขุมวิท มีบาดแผลถูกแทงกลางหน้าอก 1 แผล และเสียชีวิตในเวลาต่อมา จากการสอบสวนผู้เห็นเหตุการณ์เล่าว่าเห็นรถเก๋งฮอนด้าแจ๊ซและรถแท็กซี่ขับปาดหน้ากันไปมาตั้งแต่หน้าปากซอยรัชดาภิเษก 17 ก่อนจะมาจอดตรงจุดเกิดเหตุมีรถแท็กซี่จอดต่อท้ายแล้วนายวรัญญูลงจากรถเดินเข้าไปหาคนขับรถแท็กซี่เกิดการชุลมุนชกต่อยกันพัลวัน ก่อนนายวรัญญูจะเดินกลับมาที่รถตัวเองมารู้อีกทีว่าถูกแทงบาดเจ็บสาหัส ส่วนคนขับรถแท็กซี่ได้ขับรถหลบหนีออกไปอย่างรวดเร็วสอดคล้อง กับภาพกล้องวงจรปิดที่บันทึกเหตุการณ์ไว้ได้,ต่อมาเวลา 03.00 น. นายณัฏฐกิตติ์ ทองแดง อายุ 44 ปี อยู่บ้านเลขที่ 128 หมู่ 2 ต.บ้านมุง อ.เนินมะปราง จ.พิษณุโลก โชเฟอร์รถแท็กซี่โตโยต้า อัลติส สีเขียวเหลือง ทะเบียนป้ายเหลือง 1 มข 2964 กรุงเทพมหานคร เดินทางเข้ามอบตัวกับ ร.ต.ท.รุ่งโรจน์ ดอนนันชัย รอง สว.(สอบสวน) สน.สุทธิสาร จากการสอบสวนนายณัฏฐกิตติ์ให้การว่า ก่อเหตุใช้มีดแทงคู่กรณีจริงแต่ไม่มีเจตนาทำร้าย ก่อนเกิดเหตุระหว่างขับรถหาผู้โดยสารมาตามถนนรัชดาภิเษกขาออกจากแยกห้วยขวาง มุ่งหน้าอุโมงค์สุทธิสารถึงปากซอยรัชดาฯ 17 รถคู่กรณีพุ่งออกมาตัดหน้ารถตนที่กำลังวิ่งตรงลงอุโมงค์ ตนเหยียบเบรกและกะพริบไฟใส่ 2 ครั้ง เพื่อให้ทางรถคู่กรณีผ่านไป แต่เมื่อลงอุโมงค์รถคันดังกล่าวได้ขับมาประกบด้านขวา และเปิดกระจกด่าทอว่า แน่จริงมึงลงมา ตนพยายามจะขับรถหนี แต่เมื่อขึ้นอุโมงค์ถึงบริเวณด้านหน้าโรงแรมเจ้าพระยาปาร์ค คู่กรณีขับปาดหน้าอีกเพื่อให้รถหยุด ก่อนที่นายวรัญญูผู้ตายเดินลงมาจากรถและใช้มือทุบประตูรถฝั่งคนขับ ตนลงจากรถและถูกผู้ตายต่อยเข้าที่ใบหน้า เห็นท่าไม่ดีคว้ามีดที่เก็บอยู่ที่ประตูข้างรถแทงป้องกันตัวไป 1 ครั้งจนผู้ตายล้มลง และรีบขับรถหลบหนีไปโยนมีดทิ้งก่อนเข้ามอบตัว,จากนั้นนายณัฏฐกิตติ์พาเจ้าหน้าที่ไปค้นหาอาวุธที่ใช้ก่อเหตุที่ทิ้งไว้ภายในซอยลาดพร้าว 48 แยก 5 แขวงสามเสนนอก เขตห้วยขวาง กทม. ใช้เวลาค้นหาไม่นานพบมีดปลายแหลม ด้ามสีดำ ยาวประมาณ 8 นิ้ว อยู่ในพงหญ้าข้างทาง เจ้าหน้าที่จึงเก็บไว้เป็นหลักฐาน ก่อนควบคุมตัวมาสอบสวนต่อที่ สน.สุทธิสาร เบื้องต้นแจ้งข้อหาใช้อาวุธมีดทำร้ายร่างกายผู้อื่นเป็นเหตุให้ถึงแก่ความตาย,ต่อมาสายวันเดียวกัน พนักงานสอบสวน สน.สุทธิสาร ควบคุมตัวนายณัฏฐกิตติ์ ฝากขังศาลอาญา ถนนรัชดาภิเษก ผัดแรกเป็นเวลา 12 วัน ตั้งแต่วันที่ 8 -19 พ.ค.61 พร้อมคัดค้านการประกันตัว เนื่องจากต้องสอบสวนพยานอีกหลายปาก รอผลการตรวจประวัติอาชญากรรม ศาลอนุญาตให้ฝากขัง ต่อมามีญาติผู้ต้องหามายื่นคำร้องพร้อมหลักทรัพย์ต่อศาลขอปล่อยตัวชั่วคราว ศาลพิจารณาแล้วอนุญาตให้ประกันตัวในวงเงินสด 180,000 บาท
โชเฟอร์แท็กซี่โหดโร่มอบตัวหลังใช้มีดแทงกลางหน้าอกเชฟร้านอาหารฝรั่งเศสดับอนาถ ผู้ต้องหาให้การอ้างผู้ตายขับรถเก๋งปาดหน้า
แท็กซี่โหด,มีดแทง,สน.สุทธิสาร,รัชดาภิเษก,ปาดหน้า,ข่าวทั่วไป